Stanford University Press

Stanford University Press (skratka SUP) je vydavateľstvo Stanfordovej univerzity. Sídli v Redwood City v Kalifornii v Spojených štátoch. Zameriava sa na vydávanie odbornej literatúry z humanitných a sociálnych vied, najmä z antropológie, ázijských a blízkovýchodných štúdií, ekonomických vied a obchodu, histórie, judaistiky, jurisprudencie, lingvistika, latinskoamerických štúdií, literárnej vedy, politológie, religionistiky, sekuritológie, sociológie. Ročne vypublikuje okolo 140 titulov.New and Forthcoming Books from Stanford University Press. [Redwood City, California] : Stanford University Press, c2017 [cit. 2017-07-23].

 Dejiny 
Prvou publikáciou, ktorá bola vydaná pod menom Stanfordovej univerzity (na titulnom liste uvedené len „Published by the University“ELLIOTT, Orrin Leslie. The Tariff Controversy in the United States 1789–1833 : With a Summary of the Period before the Adoption of the Constitution. Palo Alto, California : The University, 1892, p. 1.) bola monografia ekonomického historika Orrina Leslieho Elliotta The Tariff Controversy in the United States 1789–1833 (september 1892).About the Press. [Redwood, California] : Stanford University Press, c2017 [cit. 2017-07-23]. Išlo o prvú monografiu v monografickej sérii univerzity (Leland Stanford Junior University Monographs Series).

V roku 1892 univerzitný študent Julius Andrew Quelle zriadil v drevárskej dielni v kampuse univerzity tlačiareň, v ktorej vydával študentské noviny, knihy a články v knižnej forme.To Make a Book (circa 1960). In Standrod University Press blog. [Redwood, California] : Stanford University Press, 2014-11-11 [cit. 2017-07-24]. V roku 1895 Quellova tlačiareň vydala brožúru ichtyológa Davida Starra Jordana The Story of the Innumerable Company,Ide o dielo umeleckej literatúry, sériu deviatich historických a alegorických príbehov, ktoré spája idea obety pre vyššie dobro. Pozri: JORDAN, David Starr. The Story of the Innumerable Company. San Francisco, California : The Whitetaker & Ray Company, 1896, p. 5. ktorá ako prvá publikácia vyšla pod vydavateľským menom Stanford University Press.JORDAN, David Starr. The Story of the Innumerable Company. [Palo Alto, California] : Stanford University Press, 1895. 38 pp.

V roku 1917 univerzita odkúpila tlačiareň a presunula vydavateľstvo do väčších priestorov v kampuse. V roku 1920 bol za riaditeľa vydavateľstva vymenovaný sanfranciský tlačiarenský majster Will Friend, ktorý významne pozdvihol kvalitatívnu úroveň vydávaných publikácií. V roku 1926 vydavateľstvo začalo publikovať svoj prvý katalóg. Jeho portfólio tvorilo už 75 vydaných titulov. V roku 1939 tento počet vzrástol na 392 titulov a 12 monografických sérií. V tom čase malo vydavateľstvo už 70 zamestnancov. K tomuto rozmachu prispelo postavenie novej budovy v roku 1929, v ktorej bolo prvé ofsetové tlačiarenské zariadenie, šesť linotypov, plochý tlačiarenský stroj, niekoľko menších tlačových strojov a tlačiarenský stroj na tlač študentských novín.

V roku 1952 bolo vydavateľstvo už siedmym najväčším univerzitným vydavateľstvom v Spojených štátoch z hľadiska objemu vydávaných publikácií. Kvalitatívny rozvoj nastal počas pôsobenia Leona Seltzera vo funkcii riaditeľa vydavateľstva v rokoch 19561983.Leon Seltzer, 69, Dies; Led a University Press. In The New York Times (New York, New York : The New York Times Company), 1988-01-16 [cit. 2017-07-24]. Nasledujúci riaditeľ, Grant Barnes (19832000BURN, Geoffrey. Geoffrey Burn. In LinkedIn [sociálna sieť] ([Sunnyvale, California] : LinkedIn), [s. a.] [cit. 2017-07-24].), bol poverený expanziou publikačnej činnosti vydavateľstva,HERBERT, Rosemary. Stanford U. Press director relishes ‘the last refuge of the generalist’. In The Christian Science Monitor (Boston, Massachusetts : Christian Science Publishing Society), 1985-05-06 [cit. 2017-07-24]. predovšetkým do odborov humanitných vied a literárnej vedy. Stanford University Press sa stal popredným anglickojazyčným vydavateľstvom v oblasti kritickej teórie, publikujúc anglické preklady diel popredných európskych (neanglickojazyčných) filozofov ako Jacques Derrida, Hélène Cixousová či Jean-Luc Nancy. Úspechom Barnesovej akvizičnej činnosti bolo získanie práv na publikovanie viacerých dôležitých titulov v oblasti politickej filozofie a sociálnej teórie, napr. diel britského sociológa Anthonyho Giddensa či prekladov diel francúzskeho sociológa a antropológa Pierra Bourdieua.

Nasledujúci riaditeľ, Geoffrey R. H. Burn (2000Managing director named for Stanford University Press. In Stanford Report ([Stanford, California] : The Stanford News Service), 2000-08-09 [cit. 2017-07-24].2012), sa venoval udržiavaniu reputácie vydavateľstva v humanitných vedách a ďalšej expanzii do oblasti sociálnych vied, čím sa záber publikačnej činnosti rozšíril aj o odbornú literatúru o ekonomické vedy a obchod, jurisprudenciu, sekuritológiu a blízkovýchodné štúdiá. Zároveň sa v tom čase vydavateľstvo adaptovalo na narastajúci trh elektronických kníh.

Od roku 2012 je riaditeľom Alan Harvey, ktorý od roku 2002 vo vydavateľstve pôsobil ako Burnov zástupca a šéfredaktor.Alan Harvey to direct Stanford University Press. In Stanford Report ([Stanford, California] : The Stanford News Service), 2012-04-11 [cit. 2017-07-24].HARVEY, Alan. Alan Harvey. In LinkedIn [sociálna sieť] ([Sunnyvale, California] : LinkedIn), [s. a.] [cit. 2017-07-24]. V roku 2013 sa Stanford University Press presťahovalo zo svojho pôvodného sídla v Palo Alto do Redwood City.CALTER, Mimi. Redwood City moves complete. [Palo Alto, California] : Stanford University Libraries, [January 2014] [cit. 2017-07-24].FROST, Hannah. SMPL makes a new home in Redwood City. [Palo Alto, California] : Stanford University Libraries , 2013-09-27 [cit. 2017-07-24].

 Monografické série 
Zoznam vydaných (alebo aktuálne vydávaných) monografických sérií:

 Referencie 

 Iné projekty 

 Externé odkazy 
 Oficiálny web

Kategória:Vydavateľstvá v USA
Kategória:Stanford University